เมื่อวันที่ 14 ตุลาคม พ.ศ. 2560 แรงระเบิดครั้งใหญ่จากระเบิดติดรถบรรทุกในกรุงโมกาดิชู เมืองหลวงของประเทศโซมาเลีย ได้ทำให้มีผู้เสียชีวิตอย่างน้อย 587 คน และบาดเจ็บประมาณ 316 คน

แม้ว่ายังไม่มีกลุ่มใดออกมาอ้างความรับผิดชอบ แต่เจ้าหน้าที่ของโซมาเลียก็เชื่อว่าการโจมตีครั้งนี้เป็นฝีมือของกลุ่มย่อยกลุ่มหนึ่งของกลุ่มติดอาวุธอัชชะบาบ จากคำให้การอย่างภาคภูมิใจของสมาชิกสำคัญคนหนึ่งซึ่งถูกจับกุมในขณะขับพาหนะอีกคันที่ซุกซ่อนระเบิดเข้าไปในกรุงโมกาดิชูในวันเกิดเหตุ

เพื่อเป็นการไว้อาลัยเหตุระเบิด โมฮัมเหม็ด อับดุลลาฮี โมฮัมเหม็ด ประธานาธิบดีโซมาเลีย ประกาศไว้ทุกข์ทั่วประเทศเป็นเวลา 3 วัน

ภูมิหลัง
--------

ในช่วงฤดูร้อนปี พ.ศ. 2554 ภูมิภาคแอฟริกาตะวันออกเผชิญกับภัยแล้งและการขาดแคลนอาหาร โดยเฉพาะอย่างยิ่งในโซมาเลียตอนใต้ ทำให้ผู้คนนับหมื่นคนข้ามพรมแดนไปยังเอธิโอเปียและเคนยาเพื่อหลบภัย กลุ่มอัชชะบาบขู่ว่าจะขับไล่กลุ่มช่วยเหลือที่ปฏิบัติงานอยู่ในพื้นที่ก่อนที่กองกำลังภารกิจสหภาพแอฟริกาในโซมาเลีย (African Union Mission in Somalia) จะดำเนินการผลักดันให้นักรบกลุ่มดังกล่าวออกไปจากพื้นที่

ในเดือนกรกฎาคม พ.ศ. 2553 อัชชะบาบอ้างความรับผิดชอบต่อเหตุระเบิดครั้งหนึ่งในกรุงกัมปาลาของยูกันดา เพื่อตอบโต้การสนับสนุนและการปรากฏของยูกันดาในภารกิจสหภาพแอฟริกาในโซมาเลีย

ในปี พ.ศ. 2560 โซมาเลียยังคงประสบภัยแล้งที่เลวร้ายที่สุดในรอบ 40 ปี ด้วยมหันตภัยจากสภาพอากาศประกอบกับสงครามและการปกครองที่ไม่ดี อัชชะบาบสั่งห้ามความช่วยเหลือด้านมนุษยธรรมในพื้นที่ที่กลุ่มควบคุมอยู่ โดยบังคับให้ผู้คนหลายแสนคนเลือกระหว่างความอดอยากกับการลงโทษอย่างรุนแรง

สหรัฐอเมริกามีส่วนเกี่ยวข้องทางการทหารในโซมาเลียจนถึงปี พ.ศ. 2537 และได้ถอนตัวออกไปหลังจากนั้น ก่อนหน้านี้ในปี พ.ศ. 2560 สหรัฐอเมริกาได้กำหนดให้โซมาเลียเป็น "พื้นที่ที่มีความเป็นศัตรูกันอย่างต่อเนื่อง" และอนุมัติให้ส่งทหารของตนไปปฏิบัติการในโซมาเลียอีกครั้ง

การโจมตี
--------

ในวันที่ 14 ตุลาคม พ.ศ. 2560 รถบรรทุกคันหนึ่งซึ่งมีวัตถุระเบิดซุกซ่อนอยู่ถูกจุดชนวนระเบิดใกล้โรงแรมซาฟารีในเขตฮูดาน แหล่งข่าวใกล้ชิดกับรัฐบาลระบุว่า รถบรรทุกคันดังกล่าวได้บรรทุกวัตถุระเบิดทั้งที่ประกอบขึ้นเองและในระดับที่ใช้ในการทหาร รถบรรทุกถูกกักไว้ที่ด่านแห่งหนึ่งในระยะเวลาสั้น ๆ แล้วได้รับอนุญาตให้ไปต่อหลังจากที่หน่วยงานในท้องถิ่นได้รับรองให้ จากนั้นได้ถูกเจ้าหน้าที่ความมั่นคงสั่งให้หยุดระหว่างการจราจรติดขัด เมื่อเจ้าหน้าที่จะเริ่มตรวจค้น คนขับรถได้เร่งเครื่องและชนแผงกั้นจราจรทำให้รถบรรทุกระเบิด คาดว่าเป้าหมายที่แท้จริงน่าจะเป็นที่ทำการกระทรวงแห่งหนึ่ง แรงระเบิดทำให้โรงแรมซาฟารีและอาคารข้างเคียงพังถล่มลงมา ส่งผลให้มีผู้ติดอยู่ใต้ซากปรักหักพังหลายคน สถานเอกอัครราชทูตกาตาร์ได้รับความเสียหายอย่างรุนแรง

ระเบิดครั้งที่สองตามมาในวันเดียวกัน โดยทำให้มีผู้เสียชีวิต 2 คนในเขตวาดาญีร ระเบิดติดพาหนะอีกคันหนึ่งถูกสกัดกั้นและหยุดลงได้

อ้างอิง
-------

1. 1 2  "Death toll in Somalia terror attack rises to 358". *Irish Independent*.
2. ↑  Abdi Guled (October 16, 2017). "Somalia truck bombing toll over 300, scores remain missing". *Associated Press*.
3. 1 2  "Somalia Declares Three Days of Mourning for Mogadishu Attack". Bloomberg. สืบค้นเมื่อ 15 October 2017.
4. ↑  "Hundreds dead in Mogadishu blast". *BBC News* (ภาษาอังกฤษแบบบริติช). 15 October 2017. สืบค้นเมื่อ 15 October 2017.
5. ↑
6. 1 2  "Somalia: At least 30 dead in Mogadishu blasts". *BBC News*. 14 October 2017. สืบค้นเมื่อ 14 October 2017.
7. ↑  Gayle, Damien (14 October 2017). "Somalia: deadly truck bombing in Mogadishu". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 14 October 2017.
8. ↑  Guled, Abdi (14 October 2017). "Blast rocks Somalia's capital; police say 20 dead". *CTVNews* (ภาษาอังกฤษแบบแคนาดา). สืบค้นเมื่อ 14 October 2017.
9. ↑  "Somalia bomb attacks: Death toll rises to 85 in twin blasts in Mogadishu". The Independent. 15 October 2017.
10. ↑  Jason Burke (16 October 2017). "Mogadishu bombing: parents' grief for medical student killed in blast". *The Guardian*. สืบค้นเมื่อ 16 October 2017.
11. ↑  "Somalia fleeing to Kenya in large numbers". *BBC News*. 28 June 2011. สืบค้นเมื่อ 16 October 2016.
12. ↑  Associated Press (29 April 2013). "Famine Toll in 2011 Was Larger Than Previously Reported". *New York Times*. สืบค้นเมื่อ 16 October 2013.
13. ↑  Meleagrou-Hitchens, Alexander (26 September 2012). "Factors Responsible for Al-Shabab's Losses in Somalia". *ctc.usma.edu*. คลังข้อมูลเก่าเก็บจากแหล่งเดิมเมื่อ 2016-10-19. สืบค้นเมื่อ 16 October 2016.
14. ↑  Bariyo, Nicholas (12 July 2010). "Deadly Blasts Rock Uganda's Capital". *The Wall Street Journal*. สืบค้นเมื่อ 16 October 2016.
15. ↑  Burke, Jason. "Mogadishu atrocity may provoke deeper US involvement in Somalia". The Guardian. สืบค้นเมื่อ 16 October 2017.
16. 1 2
17. ↑  Jason Burke (16 October 2017). "Mogadishu bombing: al-Shabaab behind deadly blast, officials say". *The Guardian*. สืบค้นเมื่อ 16 October 2017.

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ เหตุระเบิดในโมกาดิชู ตุลาคม พ.ศ. 2560